पछिल्लो समय सुरक्षा चुनौती सामना गरिरहेका धेरै देशहरुले ईन्टेलिजेन्समाथि धेरै ठूलो लगानी गरेर आधुनिकीकरण गर्दैछन्। प्रतिआतंकवाद विभाग, आन्तरिक तथा बाह्य खुफिया संगठनहरुमा देशहरुले लगानी बढाइरहेका छन्। नेपालको एक मात्र गुप्तचर सङगठन राष्ट्रिय अनुसन्धान विभाग हो। राअवि अलवा सैनिक गुप्तचर, नेपाल प्रहरी र सशस्त्र प्रहरी बलको पनि आ–आफ्नै गुप्तचर छन्। तर ती कुनै गुप्तचर अंगसँग पनि प्रतिआतंकवाद विभाग छैन। नेपालमा राष्ट्रिय अनुसन्धान विभाग अन्र्तगत बाह्य जासुसी र काउन्टर टेरोरिजम हेर्ने विभाग स्थापना अबको खाँचो हो।
